Document ID: 32008R0641

РЕГЛАМЕНТ (ЕО) № 641/2008 НА КОМИСИЯТА
от 4 юли 2008 година
за изменение на Регламент (ЕО) № 40/2008 по отношение на списъка на кораби, участвали в незаконен, недеклариран и нерегулиран риболов в Северния Атлантически океан
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 40/2008 на Съвета от 16 януари 2008 г. относно установяване на възможностите за риболов през 2008 г. и свързаните с тях условия по отношение на някои рибни запаси и групи рибни запаси, приложими във водите на Общността и по отношение на корабите на Общността, във води, които подлежат на ограничения на улова (1), и по-специално точка 4 от приложение XIII към него,
като има предвид, че:
(1)
Европейската общност е от 1981 г. страна по Конвенцията за бъдещо многостранно сътрудничество в областта на риболова в Североизточния Атлантически океан (2).
(2)
През месец март 2008 г. Комисията по риболова в Североизточния Атлантически океан (NEAFC) изготви препоръка за изменение на списъка с кораби, за които е потвърдено, че са участвали в незаконен, недеклариран и нерегулиран риболов. Следва да се гарантира изпълнението на тази препоръка в правовия ред на Общността.
(3)
Регламент (ЕО) № 40/2008 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Допълнението към приложение XIII към Регламент (ЕО) № 40/2008 се заменя с текста в приложението към настоящия регламент.
Член 2
Настоящият регламент влиза в сила на третия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 юли 2008 година.

Labels: 20
11
6